**ROMÂNIA**

**JUDEŢUL ARAD**

**COMUNA ŞILINDIA**

Şilindia,nr.384,Cod 317330,tel.0257/372700,Fax 0257/372703, e-mail:primariasilindia@gmail.com

**PRIMAR**

**RAPORT DE ACTIVITATE AL VICEPRIMARULUI PE ANUL 2022**

Raportul anual al viceprimarului este o obligaţie legală, dar şi o datorie morală prin care se aduce la cunoştinţa cetăţenilor activitatea desfăşurată de către administraţia publică locală.

 În conformitate cu prevederile art.155, alin. 3, litera a, din O.U.G. nr. 57 din 03 iulie 2019, art.5 alin.3 din Legea nr. 544 / 2001 privind liberul acces la informaţiile de interes public şi ale art.10 alin.3 din H.G. nr. 123/2002 pentru aprobarea normelor metodologice de aplicare a legii nr. 544/2001, prezint următorul raport de activitate pentru perioada 2022

 Începând cu luna noiembrie 2020, deţin funcţia de viceprimar, funcţia de consilier local din parte PNL şi cea de preşedinte al „**Comisiei pentru programe de dezvoltare economico-socială, buget, finanțe, administrarea domeniului public şi privat al comunei, agricultură, urbanism,gospodărire comunală,protecția mediului,servicii și control”** .

 În această perioadă am desfăşurat mai multe activităţi : - de la începutul mandatului prin activitatea de echipă coordonată de primarul comunei împreună cu colegii consilieri locali, am căutat ca prin dezbateri constructive să găsim cele mai bune soluţii pentru diversele probleme ale activităţii imediate sau de perspectivă în dezvoltarea comunei.

 Mă ocup de următoarele domenii de activitate:

 -sectorul de gospodărire al comunei ;

 -acţiuni pe linie de mediu, salubrizare, depozitarea deşeurilor, igienizarea malurilor cursurilor de apă, decolmatarea văilor locale, curăţarea rigolelor;

 -coordonarea activităţii de ecarisaj privind gestionarea câinilor fără stăpân;

 -controlul asupra activităţii din piață şi parcul din centrul comunei;

 -coordonarea activităţii privind securitatea şi sănătatea în muncă pentru toţi angajaţii instituţiei;

 -asigurarea corespunzătoare a iluminatului public;

 -organizarea, inventarierea şi administrarea bunurilor ce aparţin domeniului public şi privat al comunei;

 -îmbunătăţirea condiţiilor educaţionale în unităţile de învăţământ;

 -gestionarea problemei câinilor comunitari;

 -am acordat audienţe mai multor cetăţeni ai localităţii noastre şi am rezolvat o parte din problemele ridicate de către aceştia.

 -acordarea de ajutoare de urgenţă pentru persoanele nevoiaşe;

 -modul în care serviciul public realizează gestionarea activităţii de salubritate;

 -am participat la toate şedinţele de Consiliu Local şi şedinţele **Comisiei pentru programe de dezvoltare economico-socială, buget, finanțe, administrarea domeniului public şi privat al comunei, agricultură, urbanism,gospodărire comunală,protecția mediului,servicii și control”** ,din care fac parte.

Am urmărit modul cum sunt duse la îndeplinire hotărârile date de Consiliul Local. Consider că prin activitatea desfăşurată mi-am adus aportul atât în rezolvarea problemelor ridicate de cetăţenii comunei cât şi în cea ce priveşte dezvoltarea localităţii noastre şi îmbunătăţirea activităţii din primărie.

14 februarie 2023